Beurtkrag duur steeds voort(Argieffoto: Johannes Plenio/pixabay) Die kragvoorsiener Eskom het gesê fase 2-beurtkrag sal vanaf Woensdagaand om 21:00 toegepas word. Dit sal na verwagting tot Saterdag omstreeks 05:00 voortduur. Eskom het gesê nog kragopwekkingskapasiteit het verlore gegaan by Medupi-, Arnot-, Duvha- en Kendal-kragstasies. Beurtkrag word ingestel om die netwerk te beskerm. Daar was ook ŉ toename in die aanvraag na elektrisiteit wat verdere druk geplaas het op noodreserwes. Daar is tans 6 052 MW op beplande instandhouding en 12 689 MW is nie beskikbaar nie weens onverwagse tegniese probleme en vertragings.